Р Е П У Б Л И К А Б Ъ Л Г А Р И Я

 **Ч Е Т И Р И Д Е С Е Т И Т Р Е Т О Н А Р О Д Н О С Ъ Б Р А Н И Е**

*КОМИСИЯ ПО РЕГИОНАЛНА ПОЛИТИКА, БЛАГОУСТРОЙСТВО И*

*МЕСТНО САМОУПРАВЛЕНИЕ*

Законопроект за изменение и допълнение на Закона за пътищата, № 454-01-44,

внесен от Цветомир Михов и група народни представители,

приет на първо гласуване на 10. 12. 2014 г.

РАБОТЕН ДОКЛАД

ЗА ВТОРО ГЛАСУВАНЕ В КОМИСИЯТА

/с предложенията, направени от народни представители

в срока по чл. 80, ал. 1 от ПОДНС/

***Проект***

**З А К О Н**

**за изменение и допълнение на Закона за пътищата**

§ 1. В чл. 30 ал. 3 се изменя така:

„(3) Агенцията, съответно Национална компания "Стратегически инфраструктурни проекти" и общините осъществяват съвместно по взаимна договореност дейностите по изграждането, поддържането и ремонта на републиканските пътища в границите на урбанизираните територии при условията и по реда, определени с правилника за прилагането на закона.“

***Предложение от Дора Янкова:***

*§ 1.В чл. 30, ал. 3 се изменя така:*

*„(3) Агенцията осъществява дейностите по изграждането, ремонта и поддържането на републиканските пътища в границите на урбанизираните територии за населените места с население до 100 000 души.*

*1. Агенцията, съответно Национална компания „Стратегически инфраструктурни проекти“ по инициатива на общините осъществяват съвместно по взаимна договореност дейностите по изграждането, поддържането и ремонта на републиканските пътища в границите на урбанизираните територии при условията и по реда, определени с правилника за прилагането на закона.“*

***Предложение от Цветомир Михов:***

*§ 1.В чл. 30, ал. 3 се изменя така:*

*„(3) 1. Агенцията и общините да осъществяват съвместно по взаимна договореност дейностите по изграждането, поддържането и ремонта на републиканските пътища в границите на урбанизираните територии при условията и по реда, определени с правилника за прилагането на закона.*

*2. Агенцията осъществява дейностите по текущ ремонт и зимно поддържане на републиканските пътища в границите на урбанизираните територии за населени места с население до 100 000 души, с изключение на случаите на постигната договореност по т. 1.“*

 **ЗАКЛЮЧИТЕЛНА РАЗПОРЕДБА**

§ 2. Законът влиза в сила от деня на обнародването му в "Държавен вестник".